
    ประกาศองค์การบริหารส่วนตำบลป่าพะยอม

เรื่อง    สอบราคาจ้างก่อสร้างระบบประปาหอถังสูงบ้านโคกเล่ห์  
หมู่ที่ ๔  ตำบลป่าพะยอม  อำเภอป่าพะยอม จังหวัดพัทลุง
------------------------------------------
ด้วย  องค์การบริหารส่วนตำบลป่าพะยอม  มีความประสงค์ดำเนินการสอบราคาจ้างก่อสร้างระบบประปาหอถังสูงบ้านโคกเล่ห์ หมู่ที่ ๔ ตำบลป่าพะยอม โดยทำการก่อสร้างฐานรับถังสูงขนาด ๑๐ ลูกบาศก์เมตร และเคลื่อนย้ายโครงเหล็กเดิมของระบบประปาถังสูงบ้านทุ่งไคร หมู่ที่ ๕ ตำบลป่าพะยอม มาติดตั้งใหม่ ประกอบระบบสมบูรณ์ตามแบบแปลนที่องค์การบริหารส่วนตำบลป่าพะยอมกำหนด และขุดเจาะบ่อบาดาล ขนาดเส้นผ่าศูนย์กลาง  ๖ นิ้ว ที่ความลึกไม่น้อยกว่า ๔๐ เมตร หรือมีปริมาตรไม่น้อยกว่า ๓ ลูกบาศก์เมตร/ชั่วโมง เทชานบ่อขนาด             ๒.๐๐X๒.๐๐X๐.๑๕ เมตร ขยายท่อเมน PVC ขนาดเส้นผ่าศูนย์กลาง ๓ นิ้ว ชั้น ๘.๕ ระยะทางไม่น้อยกว่า ๓๐๐ เมตร         ขุดฝังกลบเรียบร้อย พร้อมติดตั้งป้ายประชาสัมพันธ์โครงการ จำนวน ๑ ป้าย ตั้งจ่ายจากเงินอุดหนุนทั่วไป โดยกำหนดราคากลางเป็นเงิน ๖๐๗,๐๐๐ บาท (-หกแสนเจ็ดพันบาทถ้วน-)

     ผู้มีสิทธิ์เสนอราคาจะต้องมีคุณสมบัติดังนี้

๑.   เป็นบุคคลธรรมดาหรือนิติบุคคล  ผู้ที่มีอาชีพรับจ้างสอบราคาดังกล่าว


๒.  ไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการหรือของหน่วยการบริหารราชการส่วนท้องถิ่น  และได้แจ้งเวียนชื่อแล้ว


๓.  มีผลงานก่อสร้างในประเภทเดียวกันกับงานที่ประกาศสอบราคาจ้างไม่น้อยกว่า   ๓๐๓,๕๐๐.-บาท (-สามแสนสามพันห้าร้อยบาทถ้วน-) และเป็นสัญญาโดยตรงกับส่วนราชการหน่วยงาน              ตามกฎหมาย  ว่าด้วยระเบียบบริหารราชการส่วนท้องถิ่น หน่วยงานอื่นซึ่งมีกฎหมายบัญญัติให้มีฐานะเป็นราชการบริหารส่วนท้องถิ่น รัฐวิสาหกิจ หรือหน่วยงานเอกชนที่ผู้ว่าจ้างเชื่อถือ ในสัญญาเดียวกัน



๔.  ไม่เป็นผู้ได้รับเอกสารสิทธิหรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้เสนอราคา  ได้มีคำสั่งให้สละสิทธิ์ความคุ้มกันเช่นว่านั้น


๕.  ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคาให้แก่องค์การบริหารส่วนตำบลป่าพะยอม ณ วันประกาศสอบราคา หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในการสอบราคาครั้งนี้
     กำหนดดูสถานที่ก่อสร้างและรับฟังคำชี้แจงรายละเอียดเพิ่มเติม ในวันที่ ๓๑ สิงหาคม ๒๕๕๕         เวลา ๑๐.๐๐ – ๑๑.๐๐ น. ณ สำนักงานองค์การบริหารส่วนตำบลป่าพะยอม ผู้ใดไม่มารับฟังคำชี้แจงรายละเอียดและลงลายมือชื่อไว้เป็นหลักฐาน ไม่มีสิทธิ์โต้แย้งรายละเอียดใด ๆ ทุกกรณี
กำหนดยื่นซอง...

- ๒ -


       กำหนดยื่นซองสอบราคา ระหว่างวันที่ ๒๙ สิงหาคม– ๑๑ กันยายน ๒๕๕๕ ในวันและเวลาราชการ         ณ สำนักงานองค์การบริหารส่วนตำบลป่าพะยอม  และในวันที่ ๑๒ กันยายน ๒๕๕๕ ระหว่างเวลา ๐๙.๐๐–๑๖.๐๐ น. ณ ศูนย์รวมข้อมูลข่าวสารการซื้อหรือการจ้างของหน่วยงานท้องถิ่นระดับอำเภอ (ที่ว่าการอำเภอป่าพะยอม                  จังหวัดพัทลุง) และกำหนดเปิดซองสอบราคา ในวันที่ ๑๓ กันยายน ๒๕๕๕ ตั้งแต่เวลา ๑๐.๐๐ น. เป็นต้นไป                             ณ ศูนย์ข้อมูลข่าวสารการซื้อหรือการจ้างของหน่วยงานท้องถิ่นระดับอำเภอ (ที่ว่าการอำเภอป่าพะยอม) จังหวัดพัทลุง. 

      ผู้สนใจติดต่อขอซื้อเอกสารสอบราคาชุดละ ๒,๐๐๐.- บาท (-สองพันบาทถ้วน-) ได้ที่ ส่วนการคลัง สำนักงานองค์การบริหารส่วนตำบลป่าพะยอม อำเภอป่าพะยอม จังหวัดพัทลุง ระหว่างวันที่ ๒๙ สิงหาคม – ๑๑  กันยายน  ๒๕๕๕  หรือสอบถามทางโทรศัพท์หมายเลข ๐–๗๔๖๒–๔๔๔๔ ต่อ ๑๖ ในวันและเวลาราชการหรือ www.paphayom.go.th  



ประกาศ  ณ  วันที่ ๒๙ เดือนสิงหาคม พ.ศ.๒๕๕๕       





             (ลงชื่อ)         





                          (นายมีศักดิ์    ดวงขวัญ)

    นายกองค์การบริหารส่วนตำบลป่าพะยอม
